I 38 ud af 70 kommuner er den gennemsnitlige kvadratmeterpris billigere på huse end i lejligheder, det viser en ny undersøgelse fra boligsiden Boliga. I Aalborg er kvadratmeterprisen 9,8 procent billigere på huse end på ejerlejligheder, det skriver dinepenge.dk Vælger man at købe hus frem for lejlighed i Rebild Kommune, kan man spare hele 40,5 procent på kvadratmeterprisen. I Hjørring Kommune kan man spare 35,5 procent, i Thisted 28,9 procent, Frederikshavn 27,2 procent og i Mariagerfjord 14,7 procent. Boligsiden Boliga har undersøgt 70 kommuner. Se forskellene på kvadratmeterprisen her: http://www.boliga.dk/statistik/20110803.aspx

Opsummering:
En ny undersøgelse viser, at det i mange kommuner bedre kan betale sig at købe hus frem for lejlighed. Det gør sig også gældende i flere nordjyske kommuner.